Ninja Gaiden II on tõelistele mänguritele
#000001
Ninja Gaiden 2 saab olema mäng tõelistele mänguritele. See tuleb täpselt samasuguse juhitavusega nagu selle eelkäija Ninja Gaiden. Nii, et fännid saavad puldi kätte võtta ja kohe tapma asuda.
#000002
Ninja Gaiden 2 tuleb väga raske mäng.
#000003
Blokk-nuppu kasutamata ei saa vist isegi esimest taset läbida. NG2 on nagu ka NG väga väga kiire mäng – saab ja peab jooksma mööda seinu, hüppama vastaste löökide eest, poole-sekundilise täpsusega peab blokkima vastase lööke ja tuleb silmas pidada vastaste lööke, mida ei saa blokkida.
#000004
Xbox 360 suudab korraga ekraanile tuua väga suures koguses vastaseid ning võttes arvesse Ninja Gaiden 2 tohutut relvakogu (nt VIKAT!) ja ka lopsakat pritsivat verd ning lendavaid päid-käsi-jalgu, võib sõjatander muutuda sõna otseses mõttes veresaunaks. Jah, see mäng on vägivaldne! Iga vastane kaotab enne surma vähemalt ühe oma kehaosadest.
#000005
Relvi on palju ja neil kõigil on omad löögid, kombod ja superlöögid. Uus pomm selle ninja arsenalis on näiteks X-men’ist tuntud huntmehe käsiokkad, millega saab vastase sekundite jooksul sõelapõhjaks hakkida.
#000006
Ninja Gaiden 2 on mänguritele, kellel pole midagi selle vastu, et ühe mängu kallal korralikult higistada, läbikukkuda ja siis uuesti proovida. Kui teile meeldib kurikuulus Devil May Cry saaga, siis tasub teil kindlasti ka Ninja Gaiden 2 proovida. Ninja Gaiden 2 tuleb Xbox 360’le juunis.
#000007
2 mõtet “Ninja Gaiden II on tõelistele mänguritele” kohta
#000008